钦定古今图书集成/明伦汇编/宫闱典/第075卷 > 《皇太子宴元圃宣猷堂有令赋诗》
## 钦定古今图书集成/明伦汇编/宫闱典/第075卷 > 《皇太子宴元圃宣猷堂有令赋诗》

晋陆机

三正迭绍，洪圣启运，自昔哲王，先天而顺，群辟崇替，
降及近古，黄晖既渝，素灵承祜，乃眷斯顾，祚之宅土。
三后始基，世武丕承，协风旁骇，天晷仰澄，淳曜六合，
皇庆攸兴，自彼河汾，奄齐七政，时文惟晋，世笃其圣，
钦翼昊天，对扬成命，九区克咸，讴歌以咏。皇上纂隆经教弘道，于化既丰，在公载考，俯釐庶绩，仰荒大造，
仪刑祖宗。妥绥天保，笃生我后。克明克秀。体辉重光，
承规景数。茂德渊冲，天姿玉裕。蕞尔小臣，邈彼荒遐。
弛厥负担，振缨承华。匪愿伊始，惟命之嘉。